Henricus, Dei gratia rex Anglie, dominus Hibernie, dux Normannie, Aquitanie et comes Andegavensis, omnibus ad quos presentes littere pervenerint, salutem. Sciatis nos dedisse, concessisse, et hac carta nostra confirmasse pro nobis et heredibus nostris, dilectis nobis in Christo abbati et conventui de Pontiniaco, viginti marcas sterlingorum singulis annis percipiendas, in perpetuum, de firma civitatis nostre Cantuarie, ad Pascha, per manus ballivorum nostrorum ejusdem civitatis, ad quatuor cereos continue ardentes sustentandos in ecclesia sua de Pontiniaco circa feretrum B. Eadmundi, confessoris, ibidem. Et si forte contingat quod dicti abbas et conventus de Pontiniaco subtraherent dictos quatuor cereos, subtraherentur eis dicte viginti marche annue, ita, videlicet, quod nichil de predictis viginti marcis percipient quandiu dictos cereos continue ardentes non invenerint; hiis testibus, Radulpho filio Nicholai; Bertramo de Cryoyl; magistro Willelmo de Kilkenny, archidiacono Coventr.; Roberto de Schotendun., Roberto Walerando, Willelmo de Charny, Willelmo Gernum, Radulpho de Bakepus et aliis. Datum, per manum nostram, apud Bruer, quarto die novembris anno regni nostri tricesimo-sexto.